Paziņojums par lēmumu

Publisko iepirkumu likuma 8.2 panta iepirkumam

„Apsardzes pakalpojumu nodrošināšana SIA „Jūrmalas slimnīca”, ID Nr. SIAJS 2017/1.

1. **Pretendentu nosaukumi un piedāvātās līgumcenas:**

| **Nr.** | **Pretendents** | **Piedāvātā līgumcena EUR, bez PVN** |
| --- | --- | --- |
|  | SIA Rangs JNS | 23 217.36 |
|  | KS “Karavīrs group” | 23 176.28 |
|  | SIA City security service | 25 751.48 |
|  | SIA SUV 9 | 25 139.64 |
|  | SIA Rīgas apsardzes sabiedrība | 25 582.12 |

1. **Noraidītie pretendenti un noraidīšanas iemesli:**

* **SIA Rangs JNS**

SIA RANGS JNS iesniegtais piedāvājums tika, *atzīts par neatbilstošu instrukcijas 11.2.punkts prasībām un tika noraidīts*, jo pretendents neiesniedza spēkā esošu sertifikātu piedāvājumā norādītajam atbildīgajam par apsardzes darba organizāciju I.K. (instrukcijas 11.2. un 12.4. punkts), līdz ar to komisijai no tās rīcībā esošās informācijas nebija iespējas pārliecināties par piedāvātā speciālista kvalifikācijas atbilstību izvirzītajām prasībām. Iepirkuma komisija vadoties no tās rīcībā esošās informācijas nolēma atzīt I.K. par neatbilstošu instrukcijas 11.2. punktā noteiktajām atlases prasībām.

Pretendents veica iesniegtā piedāvājuma maiņu, kas ir pretrunā ar Publisko iepirkuma likumā un instrukcijas 15.3.punktā noteikto, piedāvājot piedāvājumā iepriekš nenorādītu speciālistu (J.G.) piedāvājumā norādītā I.K. vietā. Papildus paskaidrojam, ka, lai nodrošinātu vienlīdzīgas un taisnīgas attieksmes ievērošanu pret visiem pretendentiem, pasūtītājs nav tiesīgs akceptēt pretendenta iesniegtos papildu dokumentus par cita, piedāvājumā iepriekš nenorādīta speciālista piesaisti un kvalifikāciju.

* **KS “Karavīrs group”**

KS “Karavīrs group” tika noraidīts kā neatbilstošs instrukcijas 11.1.[[1]](#footnote-1) un 12.3.[[2]](#footnote-2) punkts prasībām, jo saskaņā ar Valsts policijas Licensēšanas un atļauju sistēmas biroja sniegto skaidrojumu **KS “Karavīrs group” laika posmā no 2017.gada 1.janvāra līdz 2017.gada 27.janvārim nebija tiesīga sniegt tehniskās un vienlaicīgi arī fiziskās apsardzes pakalpojumus**. KS “Karavīrs group” uz piedāvājumu sagatavošanas un iesniegto piedāvājumu atvēršanas brīdi nebija spēkā esošas licences tehniskās un fiziskās apsardzes pakalpojumu sniegšanai un tam nebija tiesības janvāra mēnesī sniegt apsardzes pakalpojumus (līdz ar to arī piedāvāt). KS “Karavīrs group” piedāvājumam bija pievienojusi janvāra mēnesī (1.01.2017.-27.01.2017.) spēkā neesošas speciālās atļaujas (licences) kopiju.

Komisija iepirkuma instrukcijā nav pieļāvusi, ka licencēšana vai licences atjaunošana var tikt veikta vēlāk (piemēram, ja tiek iegūtas līguma slēgšanas tiesības vai piedāvājumu vērtēšanas laikā), ar ko piedāvājuma sagatavošanas un iesniegšanas laikā rēķinājās arī citi pretendenti un potenciālie pretendenti. Arī Apsardzes darbības likuma 6.panta 1.daļā noteikts *- Apsardzes komersants apsardzes darbību var uzsākt pēc speciālās atļaujas (licences) saņemšanas*. Savukārt minētā likuma Pārejas noteikumu 5.punkts paredz - *Komersanti, kuriem izsniegtas pirmās un otrās kategorijas speciālās atļaujas (licences), saņem jaunas licences atbilstoši šā likuma prasībām līdz 2017.gada 1.janvārim vai nodod iepriekš izsniegtās licences Valsts policijai un izbeidz apsardzes pakalpojumu sniegšanu*.

Papildus paskaidrojam, ka pieļaujot atkāpes no Instrukcijā izvirzītajām prasībām, Komisija pārkāptu Publisko iepirkumu likuma 2.pantā izvirzītos likuma mērķus attiecībā uz vienlīdzīgu un taisnīgu attieksmi pret citiem pretendentiem, jo tad arī citi komersanti, kas vēl bija licences atjaunošanas vai jaunas licences saņemšanas procesā, būtu varējuši iesniegt savus piedāvājumus, ja zinātu, ka Komisija neievēros Instrukcijā izvirzītās prasības.

* **SIA SUV 9**

Iesniegtais piedāvājums tika noraidīts:

- pretendents nav atbilstošs instrukcijas 11.1. un 12.3. punkts prasībām, **SIA SUV 9 nav spēkā esošas licences tehniskās apsardzes pakalpojumu sniegšanai** , līdz ar to tai nav tiesības sniegt tehniskās apsardzes pakalpojumu. Ir licence fiziskās apsardzes pakalpojumu sniegšanai un tehniskās apsardzes ierīkošanas pakalpojumu sniegšanai.

Papildus komisija konstatēja, ka pretendents piedāvājumā 80% pakalpojuma nodod fiziskās apsardzes veikšanai uzņēmumam SIA ISSF (licence izsniegta 09.09.2016). *. Piedāvājumā nav iekļauti spēkā esoši dokumenti, kas noslēgti ar Pretendentu un apliecina apakšuzņēmēja gatavību veikt tam izpildei nodotās līguma daļas (apliecināta sadarbības līguma kopija vai piekrišanas raksta oriģināls), kuri jāparaksta apakšuzņēmēja pārstāvim ar pārstāvības tiesībām vai tā pilnvarotai personai. (instrukcijas 12.3. punkts)*

- Pretendents nav atbilstošs instrukcijas 11.4.1.punkta prasībām, jo tas nav veicis objektos tehniskās apsardzes pakalpojumus, bet saskaņā ar sniegtajām atsauksmēm tas veicis fiziskās apsardzes pakalpojumus un tehniskās apsardzes sistēmu apkopes darbus;

- Pretendents nav atbilstošs instrukcijas 11.6. un 11.7. punkta punkta prasībām.

Pretendents ir iesniedzis aprakstu uz puslapas A 4 formātā (8lpp.). Nav norādīts, operatoru skaits, nekas nav minēts par pieredzi. Ir norādīts, ka centrālo pulti nodrošina SIA EVOR LTD, tā atrašanās vieta. Piedāvājumā nav iesniegts nekāds dokumentāls pierādījums tam, ka persona uz kuras iespējām pretendents ( no apraksta izriet - SIA EVOR LTD) balstās, lai apliecinātu, ka tā kvalifikācija atbilst Instrukcijā noteiktajām prasībām uzņemas saistības un ir gatava ņemt dalību iepirkuma līguma izpildē, gadījumā ja SIA “SUV 9” tiktu piešķirtas līguma slēgšanas tiesības vai arī jebkāda cita informācija, kas liecinātu, ka SIA EVOR LTD ir nodevis šos resursus pretendenta rīcībā.*Piedāvājumu iesniegusi viena juridiska persona, nevis personu apvienība, jo par šādas apvienības izveidi piedāvājumam nav pievienots dokuments par personu apvienības izveidi vai dalībnieku parakstīta saistību raksta (protokola, vienošanās, līguma vai cita dokumenta) kopija, no kura komisija varētu gūt pārliecību, ka tiek uzņemtas kopīgas saistības attiecībā uz līguma izpildi vai galvojumi, gadījumā, ja Pretendentam tiek piešķirtas līguma izpildes tiesības.*

*Papildus komisija konstatēja vēl citus trūkumus piedāvājumā, kas liecina par to, ka pretendents nav gatavojis piedāvājumu uzmanīgi un rūpīgi, jo piedāvājumā nav iekļauta informācija no kuras komisija varētu secināt, ka*

- uzņēmumā ir ieviesta kvalitātes vadības sistēma (piemēram ISO 9001:2008 vai ekvivalenta), kuras darbības sfēra ir attiecināma uz piedāvātā pakalpojuma izpildi un ir sertificēta normatīvos aktos noteiktajā kārtībā akreditētajās institūcijās, jo Pretendents ir iesniedzis apstiprinājumu (20 lpp.), ka tam ir ieviesta kvalitātes vadības sistēmu, kura ir izstrādā balstoties uz “visiem standartiem”. Bet nav iesniegts nedz šīs sistēmas apraksts, nedz kādi citi pierādījumi par kvalitātes pasākumu īstenošanu, no kuriem komisija varētu pārliecināties, ka šī sistēma ir līdzvērtīga.

- Piedāvājumā nav iekļauta informācija, kas apliecinātu atbilstību 11.2.. prasībām.

- Piedāvājumā nav informācijas, kas apliecinātu atbilstību 11.3.2. prasībām.

1. **Piedāvājuma izvēles un vērtēšanas kritēriji:** Piedāvājums, kas ir ar viszemāko cenu un kas pilnībā atbilst izvirzītajām prasībām.
2. **Pretendenta nosaukums, ar kuru nolemts slēgt iepirkuma līgumu un pamatojums**

**piedāvājuma izvēlei:** SIA Rīgas apsardzes sabiedrība iesniegtais piedāvājums tika atzīts par atbilstošu visām izvirzītajām prasībām un ir ar viszemāko cenu 25 582.12 bez PVN.

1. **Lēmuma pieņemšanas datums: 9.03.2017.**
2. **Cita informācija:**
   1. Saskaņā ar Publisko iepirkumu likuma 8.2panta astoņpadsmito daļu, pretendents, kas iesniedzis piedāvājumu iepirkumā un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.

1. Pretendentam ir tiesības sniegt tehniskās un fiziskās apsardzes pakalpojumus. [↑](#footnote-ref-1)
2. Pretendentam izsniegtās LR Iekšlietu ministrijas spēkā esoša, speciālas atļaujas (licence) kopija fiziskās un tehniskās apsardzes darbības veikšanai. [↑](#footnote-ref-2)